***Indokolás***

Hosszúpereszteg Község Önkormányzata Képviselő-testületénke a szociális és gyermekvédelmi ellátások helyi szabályozásáról szóló 3/2015. (II.16.) önkormányzati rendelet módosításához.

A szociális igazgatásról és szociális ellátásokról szóló többször módosított 1993. évi III. törvény alapján:

„A helyi közügyek, valamint a helyben biztosítható közfeladatok körében ellátandó helyi önkormányzati feladatok körébe tartozik a gyermekjóléti szolgáltatások és ellátások, illetve a szociális szolgáltatások és ellátások.”

Szociális szoltáltatás, melyet az önkormányzatoknak kell ellátni a szociális étkeztetés, illetve a házi segítségnyújtás, melyet 2020. október hónapban megkötött szerződés alapján november, illetve december hónaptól kezdődően a Tábita Alapszolgáltatási Központ, illetve a Baptista Szeretetszolgált Országos Szociális Segítő Központ látja el.

A Batthyány Lajos Általános Iskola és Alapfokú Művészeti Iskola Tagiskolája a képviselő-testület egyetértésével Telephellyé alakult át, az óvoda nevéből pedig kikerült a „ Művészeti” megnevezés.

A fentiek alapján mindenképpen szükségessé vált a rendelet módosítása.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. §(4) bekezdése alapján, a Képviselő-testület feladat és hatáskörében eljárva a polgármester rendeletet alkothat.

A fenti rendelet módosítása haladéktalanul szükségessé vált, mivel a képviselő-testület határozata alapján már a szerződések a szociális étkeztetésre és a házi segítségnyújtásra megkötésre kerültek. Ezeknek a feladatoknak az ellátása különösen fontos a veszélyhelyzet idején.

Hosszúpereszteg, 2020. december 8.

Szabó Andrásné

jegyző